कितनी सच है धर्मांतरण के लिए दबाव बनाने पर मुस्लिम युवकों की हत्या वाली बात ?
Fake News alert, viral video, Love jihad, communal violence, beheading 6 muslim boys by a hindu girl. वायरल दावे के अनुसार- वाराणसी के हेमंतपुर गांव में बलात्कार की धमकी देने से परेशान एक दलित युवती ने आधी रात को 6 मुस्लिम युवकों के सिर काटे और उन्हें प्राचीन काली मंदिर में अर्पित करके फरार हो गई
सोशल मीडिया पर बड़ी ही तेजी से एक दावा वायरल हो रहा है। कहा जा रहा है कि रेप और धर्मांतरण की धमकी देने पर 6 मुस्लिम युवको का गला काटकर एक दलित हिंदू युवती फरार हो गई है। इस दावे की पुष्टि के लिए सोशल मीडिया यूजर्स अखबार की एक कटिंग शेयर कर रहे हैं।
वायरल दावे के अनुसार- वाराणसी के हेमंतपुर गांव में बलात्कार की धमकी देने से परेशान एक दलित युवती ने आधी रात को 6 मुस्लिम युवकों के सिर काटे और उन्हें प्राचीन काली मंदिर में अर्पित करके फरार हो गई।
अनामिका सिंह नाम की वेरिफाइड ट्विटर यूजर ने इस घटना को ट्वीट करते हुए लिखा- बलात्कार और धर्मांतरण की धमकी देने पर 6 मुस्लिम युवको का गला काट दलित हिंदू युवती फरार ; बाबतपुर स्थित काली मंदिर से 6 कटे सिर बरामद; नारी शक्ति ,जय हिंदू राष्ट्र जय श्री राम जय भवानी। (आर्काइव लिंक)
देखें ट्वीट
वहीं, कई अन्य यूजर्स भी इस घटना को सोशल मीडिया पर शेयर कर रहे हैं। लक्ष्मी हिंदुस्तानी नाम की एक ट्विटर यूजर ने भी इस पूरे वाकये को शेयर करते हुए लिखा- यह हुई ना बात कट्टर सनातनी शेरनीयो वाली। (आर्काइव लिंक)
देखें ट्वीट
सोशल मीडिया पर वायरल हो रहे इस दावे के साथ हमें UP Tak का लोगो भी देखने को मिला। मामले की पड़ताल हमने यहीं से शुरू की ओर ये सर्च किया कि क्या UP Tak ने इस घटना से जुड़ी कोई खबर पब्लिश की है ?। पड़ताल के दौरान हमें ऐसी कोई खबर नहीं मिली लेकिन UP Tak का ट्वीट जरूर मिला, इसमें बताया गया था कि यह खबर पूरी तरह से काल्पनिक, असत्य एवं भ्रामक है।
देखें ट्वीट
हमने खबर से जुड़े की-वर्ड्स को गूगल पर भी सर्च किया जहां हमें इस घटना से जुड़ी कोई खबर नहीं मिली। पड़ताल के दौरान हमें इस घटना से जुड़ा उत्तर प्रदेश पुलिस का एक ट्वीट मिला। इस ट्वीट में यूपी पुलिस ने लिखा है- यह खबर फेक है और कमिश्नरेट वाराणसी पुलिस इस असत्य एवं भ्रामक खबर का खंडन करती है।
देखें ट्वीट
स्पष्ट है कि दलित हिंदू युवती द्वारा 6 मुस्लिम युवकों का गला काटकर फरार होने वाला दावा पूर्णतया गलत और भ्रामक है।